CELEX: 32009R0154
Language: hr
Date: 2009-02-23 00:00:00
Title: Uredba Vijeća (EZ) br. 154/2009 od 23. veljače 2009. o izmjeni Uredbe (EZ) br. 1859/2005 o određenim mjerama ograničavanja u odnosu na Uzbekistan

18/Sv. 003
            
            
               HR
            
            
               Službeni list Europske unije
            
            
               200
            
         32009R0154
   
               L 051/3
            
            
               SLUŽBENI LIST EUROPSKE UNIJE
            
            
               23.02.2009.
            
         
      UREDBA VIJEĆA (EZ) br. 154/2009
   od 23. veljače 2009.
   o izmjeni Uredbe (EZ) br. 1859/2005 o određenim mjerama ograničavanja u odnosu na Uzbekistan
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 301.,
   uzimajući u obzir prijedlog Komisije,
   budući da:
   
               (1)
            
            
               Uredba Vijeća (EZ) br. 1859/2005 (1) zabranjuje, između ostalog, prodaju, isporuku, prijenos i izvoz u Uzbekistan opreme koja bi se mogla koristiti za unutarnju represiju. Prilog I. toj Uredbi navodi popis robe na koju se ta zabrana primjenjuje.
            
         
               (2)
            
            
               Popis opreme koja bi se mogla koristiti za unutarnju represiju trebalo bi se ažurirati prema preporukama stručnjakâ, uzimajući u obzir Uredbu Vijeća (EZ) br. 1236/2005 od 27. lipnja 2005. o trgovini određenom robom koja bi se mogla koristiti za izvršenje smrtne kazne, mučenje ili drugo okrutno, nečovječno ili ponižavajuće postupanje ili kažnjavanje (2).
            
         
               (3)
            
            
               Uredbu (EZ) br. 1859/2005 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog I. Uredbi (EZ) br. 1859/2005 zamjenjuje se tekstom određenim u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. veljače 2009.
      
         
            Za Vijeće
         
         
            Predsjednik
         
         A. VONDRA
         
      
   
   
      (1)  SL L 299, 16.11.2005., str. 23.
   
      (2)  SL L 200, 30.7.2005., str. 1.
   PRILOG
   
      
         „PRILOG I.
         
            Popis opreme koja bi se mogla koristiti za unutarnju represiju iz članka 1. stavka 1., članka 2. i članka 4.
         
         
                     1.
                  
                  
                     Vatreno oružje, streljivo i pripadajući pribor, kako slijedi:
                     
                                 1.1.
                              
                              
                                 vatreno oružje koje ne podliježe kontroli po ML 1 i ML 2 Zajedničkog popisa robe vojne namjene EU-a (1);
                              
                           
                                 1.2.
                              
                              
                                 streljivo, posebno osmišljeno za oružje iz stavka 1.1. te posebno osmišljene pripadajuće komponente;
                              
                           
                                 1.3.
                              
                              
                                 ciljnici za oružje koji ne podliježu kontroli Zajedničkog popisa robe vojne namjene EU-a.
                              
                           
               
                     2.
                  
                  
                     Bombe i granate koje ne podliježu kontroli Zajedničkog popisa robe vojne namjene EU-a.
                  
               
                     3.
                  
                  
                     Sljedeća vozila:
                     
                                 3.1.
                              
                              
                                 vozila opremljena vodenim topom, posebno osmišljena ili preinačena za potrebe kontrole nemira;
                              
                           
                                 3.2.
                              
                              
                                 vozila posebno osmišljena ili preinačena kako bi ih se moglo naelektrizirati u svrhu odbijanja prosvjednika;
                              
                           
                                 3.3.
                              
                              
                                 vozila posebno osmišljena ili preinačena za uklanjanje barikada, uključujući građevinsku opremu s balističkom zaštitom;
                              
                           
                                 3.4.
                              
                              
                                 vozila posebno osmišljena ili preinačena za prijevoz ili premještaj zatvorenika i/ili pritvorenika;
                              
                           
                                 3.5.
                              
                              
                                 vozila posebno osmišljena za raspoređivanje mobilnih prepreka;
                              
                           
                                 3.6.
                              
                              
                                 komponente za vozila iz stavki 3.1. do 3.5. posebno osmišljene za potrebe kontrole nemira.
                                 
                                             Napomena 1.:
                                          
                                          
                                             Ova stavka ne kontrolira vozila posebno osmišljena za potrebe gašenja požara.
                                          
                                       
                                             Napomena 2.:
                                          
                                          
                                             U smislu stavke 3.5. izraz ‚vozila’ uključuje prikolice.
                                          
                                       
                           
               
                     4.
                  
                  
                     Sljedeće eksplozivne tvari i povezana oprema:
                     
                                 4.1.
                              
                              
                                 oprema i naprave posebno osmišljeni za aktivaciju eksplozija električnim ili neelektričnim sredstvima, uključujući naprave za paljenje, detonatore, upaljače, pojačivače i uže za detonaciju, te posebno osmišljene pripadajuće komponente; osim opreme i naprava posebno konstruiranih za konkretnu komercijalnu uporabu, koje eksplozivnim sredstvima uzrokuju pokretanje ili djelovanje druge opreme ili naprava kojih funkcija nije stvaranje eksplozija (npr. punjači zračnih jastuka u automobilu, odvodnici prenapona pokretača protupožarnih prskalica);
                              
                           
                                 4.2.
                              
                              
                                 eksplozivna punjenja s linearnim rezačem koja ne podliježu kontroli Zajedničkog popisa robe vojne namjene EU-a;
                              
                           
                                 4.3.
                              
                              
                                 ostali eksplozivi koji ne podliježu kontroli Zajedničkog popisa robe vojne namjene EU-a i povezane tvari, kako slijedi:
                                 
                                             (a)
                                          
                                          
                                             amatol;
                                          
                                       
                                             (b)
                                          
                                          
                                             nitroceluloza (koja sadrži više od 12,5 % dušika);
                                          
                                       
                                             (c)
                                          
                                          
                                             nitroglikol;
                                          
                                       
                                             (d)
                                          
                                          
                                             pentaeritritol tetranitrat (PETN);
                                          
                                       
                                             (e)
                                          
                                          
                                             pikril klorid;
                                          
                                       
                                             (f)
                                          
                                          
                                             2,4,6-trinitrotoluen (TNT).
                                          
                                       
                           
               
                     5.
                  
                  
                     Zaštitna oprema koja ne podliježe kontroli po ML 13 Zajedničkog popisa robe vojne namjene EU-a, kako slijedi:
                     
                                 5.1.
                              
                              
                                 Zaštitni prsluci koji su neprobojni i/ili pružaju zaštitu od probadanja;
                              
                           
                                 5.2.
                              
                              
                                 Neprobojne zaštitne kacige, policijske kacige, policijski štitovi i neprobojni štitovi.
                                 Napomena. Kontroli ove stavke ne podliježe:
                                 
                                             —
                                          
                                          
                                             oprema koja je posebno osmišljena za sportske aktivnosti,
                                          
                                       
                                             —
                                          
                                          
                                             oprema koja je posebno osmišljena sukladno zahtjevima zaštite na radu.
                                          
                                       
                           
               
                     6.
                  
                  
                     Simulatori, osim onih koji ne podliježu kontroli po ML 14 Zajedničkog popisa robe vojne namjene EU-a, za obuku o uporabi oružja, te posebno osmišljen pripadajući softver.
                  
               
                     7.
                  
                  
                     Oprema za noćno gledanje i termovizijsko snimanje te cijevi za pojačavanje slike, osim onih koji ne podliježu kontroli Zajedničkog popisa robe vojne namjene EU-a.
                  
               
                     8.
                  
                  
                     Bodljikava žica s oštrim rubovima.
                  
               
                     9.
                  
                  
                     Vojni noževi, borbeni noževi i bajunete s duljinom oštrice većom od 10 cm.
                  
               
                     10.
                  
                  
                     Proizvodna oprema posebno osmišljena za predmete iz ovog popisa.
                  
               
                     11.
                  
                  
                     Posebna tehnologija za razvoj, proizvodnju ili uporabu predmeta iz ovog popisa.
                  
               
   
   
      (1)  SL C 98, 18.4.2008., str. 1.”